CELEX: 32013R0480
Language: sk
Date: 2013-05-24 00:00:00
Title: Vykonávacie nariadenie Komisie (EÚ) č. 480/2013 z  24. mája 2013 , ktorým sa mení vykonávacie nariadenie (EÚ) č. 788/2012, pokiaľ ide o obdobie analýzy určitých pesticídov na dobrovoľnej báze  Text s významom pre EHP

25.5.2013   
            
            
               SK
            
            
               Úradný vestník Európskej únie
            
            
               L 139/4
            
         VYKONÁVACIE NARIADENIE KOMISIE (EÚ) č. 480/2013
   z 24. mája 2013,
   ktorým sa mení vykonávacie nariadenie (EÚ) č. 788/2012, pokiaľ ide o obdobie analýzy určitých pesticídov na dobrovoľnej báze
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho články 28 a 29,
   keďže:
   
               (1)
            
            
               Vo vykonávacom nariadení Komisie (EÚ) č. 788/2012 z 31. augusta 2012 týkajúcom sa koordinovaného viacročného kontrolného programu Únie na roky 2013, 2014 a 2015 s cieľom zabezpečiť dodržiavanie maximálnych hladín rezíduí pesticídov a posúdiť vystavenie spotrebiteľov rezíduám pesticídov v potravinách rastlinného a živočíšneho pôvodu a na nich (2) sa okrem iného stanovila na rok 2013 dobrovoľná analýza určitých pesticídov, najmä pesticídov doplnených do programu daným vykonávacím nariadením alebo tých, pri ktorých je veľmi ťažko vymedziť rezíduá, aby sa poskytol čas úradným laboratóriám na validáciu metód vyžadovaných na analýzu uvedených pesticídov. Úradné laboratóriá stále potrebujú určitý čas na validáciu metód potrebných na analýzu daných pesticídov, a preto by sa mala analýza týchto pesticídov naďalej vykonávať na dobrovoľnej báze aj v roku 2014.
            
         
               (2)
            
            
               Vykonávacie nariadenie (EÚ) č. 788/2012 by sa preto malo zodpovedajúcim spôsobom zmeniť.
            
         
               (3)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V prílohe I k vykonávaciemu nariadeniu (EÚ) č. 788/2012 sa poznámka pod čiarou (g) nahrádza takto:
   
      
                  „(g)
               
               
                  Má sa analyzovať na dobrovoľnej báze v rokoch 2013 a 2014.“
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. mája 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 70, 16.3.2005, s. 1.
   
      (2)  Ú. v. EÚ L 235, 1.9.2012, s. 8.